Det skriver VG fredag.

Solbakken har lenge vært høyaktuell som Per-Mathias Høgmos etterfølger, og usikkerheten har først og fremst dreid seg om 48-åringen selv ønsker jobben.

JAKTER NY LANDSLAGSSJEF: Toppfotballsjef Nils Johan Semb. Foto: Roald, Berit / NTB scanpix

Nå skal Solbakken vurdere et konkret tilbud fra NFF, ifølge VG.

Det har ikke lyktes NRK å komme i kontakt med toppfotballsjef Nils Johan Semb fredag formiddag, mens Solbakken kun gir en kort kommentar via SMS:

– Samme stoda, skriver Solbakken, som tidligere har forklart at han ikke ønsker å kommentere den pågående vurderingen.

Kommunikasjonssjef Ynge Haavik hevder at NFF ikke har gitt noen et tilbud.

– Kartleggingsfasen er over, og nå er vi inne i en fase der vi har samtaler med flere aktuelle kandidater. Og det er ingen som har fått et tilbud. Dit er vi ikke kommet ennå, sier Haavik.

FCK: – Solbakken blir

Jes Mortensen, pressesjef i FC København, forteller at klubben ikke er orientert om et konkret tilbud.

Trenere, i motstetning til spillere, kan forhandle med en tredjepart selv om de er under kontrakt.

Solbakken har kontrakt med FCK frem til sommeren 2018.

– Jeg ønsker ikke å bruke mer tid på dette. Ståle har kontrakt med FCK til sommeren 2018 og er trener her minimum så lenge og gjerne lengre, sier Mortensen.

Bradley-dialog

Semb har denne uken forklart at NFF er i gang med intervjurundene med aktuelle kandidater.

Onsdag bekreftet tidligere Stabæk-trener Bob Bradley overfor NRK at han hadde hatt et møte med toppfotballsjef Semb.

Høgmo-erstatteren skal være på plass «snarest mulig», men det er ikke satt en konkret frist.

26. mars venter Nord-Irland i VM-kvaliken.